Ίγκνας Μπραζντέικις

Ο Ίγκνας Μπραζντέικις (λιθουανικά: Ignas Brazdeikis) (γενν. 8 Ιανουαρίου 1999) είναι Λιθουανός-Καναδός επαγγελματίας καλαθοσφαιριστής, ο οποίος αγωνίζεται ως σμολ φόργουορντ/σούτινγκ γκαρντ για τον Ολυμπιακό. Ο Μπραζντέικις επιλέχθηκε με την 47η συνολική επιλογή στο NBA Ντραφτ του 2019 από τους Σακραμέντο Κινγκς και στη συνέχεια ανταλλάχθηκε στους Νιου Γιορκ Νικς.

 Ο Μπραζντέικις γεννήθηκε στο Κάουνας της Λιθουανίας. Οι γονείς του είναι η Νταϊάνα και ο Σιγκίτας «Σίγκις» Μπραζντέικις. Έχει μια μεγαλύτερη αδερφή, την Έμα. Η δεύτερη θεία του, η Λίνα Μπραζντεϊκίτε, είναι πρώην επαγγελματίας καλαθοσφαιρίστρια, η οποία κέρδισε το Ευρωμπάσκετ Γυναικών του 1997 με την Εθνική Λιθουανίας. Η οικογένειά του μετανάστευσε στο Σικάγο, πριν μετακομίσει στο Γουίνιπεγκ και στο Ετόουμπικοου (όπου άρχισε να παίζει καλαθοσφαίριση σε ηλικία έξι ετών), πριν τελικά εγκατασταθεί στο Όουκβιλ του Οντάριο. Στις 20 Ιουνίου 2019, ο Μπραζντέικις στο NBA Ντραφτ του 2019 από τους Σακραμέντο Κινγκς, οι οποίοι στη συνέχεια τον αντάλλαξαν στους Νιου Γιορκ Νικς. Ήταν στο ρόστερ των Νικς για το NBA Σάμερ Λιγκ 2019. Στις 6 Ιουλίου 2019, οι Νικς υπέγραψαν πολυετές συμβόλαιο με τον Μπραζντέικις. Ο Μπραζντέικις ήταν ο πρώτος παίκτης που σημείωσε 30 πόντους σε έναν αγώνα στο NBA Σάμερ Λιγκ 2019 στο Λας Βέγκας. Ο Μπραζντέικις έκανε το ντεμπούτο του στο ΝΒΑ στις 3 Νοεμβρίου, ενάντια στους Σακραμέντο Κινγκς, σημειώνοντας 4 πόντους σε μια ήττα με 113–92. Εντάχθηκε στους Γουέστσεστερ Νικς για την έναρξη της σεζόν του NBA G League. Στις 11 Ιανουαρίου 2020, ο Μπραζντέικις κατέγραψε 24 πόντους, 14 ριμπάουντ και 5 ασίστ για τους Γουέστσεστερ, σε μια νίκη επί των Λέικλαντ Μάτζικ.Την 1η Φεβρουαρίου 2021, ο Μπραζντέικις εντάχθηκε μόνιμα στους Γουέστσεστερ Νικς. Στις 25 Μαρτίου 2021, ο Μπραζντέικις ανταλλάχθηκε στους Φιλαδέλφεια 76ερς. Στις 8 Απριλίου, οι 76ερς αποδέσμευσαν τον Μπραζντέικις, ο οποίος εμφανίστηκε σε έναν αγώνα για την ομάδα. Στις 2 Μαΐου 2021, ο Μπραζντέικις υπέγραψε 10ήμερο συμβόλαιο με τους Ορλάντο Μάτζικ. Έκανε το ντεμπούτο του στις 3 Μαΐου, καταγράφοντας 14 πόντους (ρεκόρ καριέρας) στη νίκη με 119–112 των Μάτζικ επί των Ντιτρόιτ Πίστονς. Στις 12 Μαΐου, οι Μάτζικ υπέγραψαν τον Μπραζντέικις για το υπόλοιπο της σεζόν 2020–21. Στις 14 Μαΐου, ο Μπραζντέικις σημείωσε 21 πόντους (ρεκόρ καριέρας) σε μια ήττα με 122–97 από τους Φιλαδέλφεια 76ερς.Στις 12 Αυγούστου 2021, ο Μπραζντέικις υπέγραψε αμφίδρομο συμβόλαιο με τους Μάτζικ. Στις 5 Απριλίου 2022, κατέγραψε 20 πόντους, 6 ριμπάουντ και 2 ασίστ, σε μια νίκη με 120–115 επί των Κλίβελαντ Καβαλίερς. Στις 24 Ιουλίου 2022, ο Μπραζντέικις επέστρεψε στην πατρίδα του και υπέγραψε διετές συμβόλαιο (1+1) με τη Ζάλγκιρις Κάουνας. Στις 24 Σεπτεμβρίου 2023, ο Μπραζντέικις υπέγραψε τριετές συμβόλαιο με τον Ολυμπιακό. Ο Μπραζντέικις κέρδισε το αργυρό μετάλλιο με την Εθνική Καναδά Κ16 στο Παναμερικανικό Πρωτάθλημα Κ16 του 2015, έχοντας κατά μέσο όρο 9,2 πόντους και 7,2 ριμπάουντ ανά αγώνα. Έπαιξε επίσης για τον Καναδά στο Παγκόσμιο Πρωτάθλημα Κ17 του 2016, έχοντας κατά μέσο όρο 14,7 πόντους και 6,9 ριμπάουντ ανά αγώνα. Προσκλήθηκε να συμμετάσχει στο Nike Hoop Summit στις 13 Απριλίου 2018 και κατέγραψε 9 πόντους, 4 ριμπάουντ και 3 ασίστ σε 12 λεπτά αγώνα κατά τη διάρκεια της νίκης της Παγκόσμιας Ομάδας 89–76.Παρά το γεγονός ότι έπαιξε για τις εθνικές νέων του Καναδά και δεν είχε τη λιθουανική υπηκοότητα, ο Μπραζντέικις είπε ότι θα ήθελε να εκπροσωπήσει την Εθνική Λιθουανίας σε διεθνείς διοργανώσεις. Τον Ιανουάριο του 2020, υπέβαλε επίσημα αίτηση για την αποκατάσταση της λιθουανικής υπηκοότητάς του.Στις 5 Μαΐου 2021, η λιθουανική του υπηκοότητα αποκαταστάθηκε. Λόγω αλλαγής της λιθουανικής νομοθεσίας, ο Μπραζντέικις διατήρησε επίσης την καναδική του υπηκοότητα.Στις 22 Ιουνίου 2022, έκανε το ντεμπούτο του με την Εθνική Λιθουανίας σε ένα φιλικό αγώνα με τη Λετονία. Με τη Λιθουανία έχει συμμετάσχει στο Ευρωμπάσκετ του 2022 και στο Παγκόσμιο Κύπελλο του 2023. Κανονική περίοδος Καναδάς νέων Παναμερικανικό Πρωτάθλημα Καλαθοσφαίρισης Κ16|Παναμερικανικό Πρωτάθλημα Κ16: 2015 Ζάλγκιρις Κάουνας Πρωταθλήμα Λιθουανίας: (2023) Κύπελλο Λιθουανίας: (2023) Ολυμπιακός Πειραιώς Σουπερ καπ Ελλάδας: (2023) Βιογραφικό στους Μίσιγκαν Γούλβερινς Στατιστικά κολεγίου στο Sports-Reference.com Στατιστικά κολεγίου στο ESPN Στατιστικά κολεγίου στο CBS Sports